DOI: 10.14457/tu.the.2019.955
title: แผนธุรกิจแบรนด์กระเป๋า Alinda

description: มูลค่าตลาดกระเป๋ามีการเติบโตอย่างต่อเนื่องในช่วงเวลาหลายปีที่ผ่านมา ทั้งในด้านของมูลค่าตลาดและปริมาณการจำหน่ายสินค้า อีกทั้งการที่ส่วนแบ่งการตลาดมีขนาดใหญ่ ทำให้เป็นการสร้างโอกาสในการขายสินค้าได้ดี ซึ่งในปัจจุบันกระเป๋าถือเป็นสิ่งจำเป็นที่ผู้คนต้องใช้เป็นประจำทุกวัน โดยเฉพาะในยุคที่แฟชั่นและเทรนด์ต่าง ๆ เข้ามามีส่วนร่วมกับชีวิตประจำวัน สินค้าที่ผู้บริโภคใช้สอยจึงเปลี่ยนแปลงตามไปด้วย จึงทำให้ตลาดกระเป๋ามีแนวโน้มเติบโตเพิ่มขึ้นอย่างต่อเนื่องต่อไปจากกระแสการตื่นตัวเรื่องการอนุรักษ์สิ่งแวดล้อมและทรัพยากรธรรมชาติ ที่ทำให้ผู้บริโภคส่วนใหญ่เลือกที่จะไม่สนับสนุนการซื้อสินค้าที่ส่งผลกระทบในทางลบต่อเรื่องดังกล่าว ทั้งในด้านของธรรมชาติ ทรัพยากรน้ำ ป่าไม้ และสัตว์ ในการตระหนักถึงการใส่ใจสิ่งแวดล้อมมากยิ่งขึ้น และการไม่ทำร้ายสิ่งเหล่านี้ทั้งทางตรงและทางอ้อม จึงส่งผลสะท้อนให้พฤติกรรมของผู้บริโภคในการเลือกซื้อสินค้าเปลี่ยนแปลงไปจากปัจจัยที่กล่าวมาข้างต้น จึงทำให้เกิดแผนธุรกิจกระเป๋าแบรนด์ Alinda โดยมีแนวคิดในการผลิตกระเป๋าถือที่ไม่นำหนังสัตว์มาใช้ในการผลิต แบรนด์มีภาพลักษณ์ที่ชัดเจนในการมีจุดยืนต่อการร่วมต่อต้านการทารุณกรรมต่อสัตว์ แต่ถึงอย่างไรก็ตามจะต้องเป็นวัสดุที่มีคุณภาพสูง มีคุณสมบัติที่ดีด้วยนวัตกรรมการผลิตหนังไมโครไฟเบอร์ ที่ใช้ชื่อว่า “Premium Vegan Leather” อีกจุดเด่นที่สำคัญของแบรนด์ คือ แนวคิด (Concept) แบบ Minimal Style ในการออกแบบสินค้า การเลือกใช้สีในโทนอบอุ่น (Earth Tone) เพื่อให้รู้สึกถึงความเป็นหนึ่งเดียวกับธรรมชาติ สบายตา อบอุ่น เรียบง่ายแต่สร้างความสง่างาม ซึ่งตอบสนองภาพลักษณ์ของผู้บริโภคในการบ่งบอกถึงตัวตน และความมีเอกลักษณ์ของตนเองแผนธุรกิจนี้ได้ทำการวิเคราะห์ตลาดของธุรกิจ สภาพแวดล้อมภายนอก สภาพแวดล้อมภายใน คู่แข่ง โครงสร้างของธุรกิจ (Business Model Canvas) และได้มีการวิจัยผู้บริโภคจากการสัมภาษณ์เชิงลึก (Insight Interview) เพื่อนำมาวางแผน กลยุทธ์ทางการตลาด กลยุทธ์การดำเนินธุรกิจ และกลยุทธ์ทางการเงิน เพื่อทำให้สินค้าของแบรนด์กระเป๋า Alinda สามารถตอบสนองความต้องการของผู้บริโภคได้อย่างถูกต้องและแม่นยำด้านการตลาดและการสร้างแบรนด์มาจากการศึกษาวิจัยผู้บริโภคในเชิงลึก (Insight) ในการกำหนดกลุ่มเป้าหมาย จุดยืนทางการตลาด (Marketing Positioning) ในการใช้วัสดุผลิตกระเป๋าที่ไม่เบียดเบียนชีวิตของสัตว์ และแนวคิด (Concept) ความเป็น Minimal Style ของแบรนด์ พร้อมทั้งการกำหนดกลยุทธ์ส่วนประสมทางการตลาด (Marketing Mix 7Ps) ทั้งการวิจัยตลาดเพื่อพัฒนาผลิตภัณฑ์ให้ตอบโจทย์ผู้บริโภคอยู่เสมอ ราคาจำหน่ายสินค้า ช่องทางจำหน่ายสินค้าทางออนไลน์เข้ามามีบทบาทต่อผู้บริโภคในยุคนี้เป็นอย่างยิ่ง การส่งเสริมการตลาดที่ปัจจุบัน Social Media เช่น Facebook Instagram เป็นตัวช่วยในการสร้าง Brand Awareness ได้ดีและเป็นช่องทางการส่งเสริม ประชาสัมพันธ์ ในการสร้างการรับรู้และกระตุ้นจูงใจให้ผู้บริโภคตัดสินใจซื้อสินค้า รวมถึงด้านบุคคล ลักษณะกายภาพ และกระบวนการซึ่งเป็นปัจจัยส่งเสริมในการสร้างความประทับใจของลูกค้า และเพื่อสร้าง Brand Loyalty ในความผูกพันระหว่างลูกค้ากับแบรนด์สำหรับด้านการเงินแผนธุรกิจแบรนด์กระเป๋า Alinda ใช้เงินลงทุนเริ่มต้นที่ 2,000,000 บาท โดยมีแหล่งเงินทุนมาจากส่วนของเจ้าของ มีต้นทุนทางการเงิน (Weighted Average Cost of Capital : WACC) เท่ากับ ร้อยละ 12 เพื่อใช้ในการลงทุน ค่าใช้จ่ายที่เกิดขึ้นจากการดำเนินงาน รวมถึงใช้เป็นเงินทุนหมุนเวียนสำหรับกิจการ จากกลยุทธ์ในด้านต่าง ๆ ของแผนธุรกิจที่กำหนดไว้ พบว่า หากในสถานการณ์ปกติ (Base Case) ผลการวิเคราะห์ความเป็นไปได้ของโครงการด้วย NPV เท่ากับ 4,485,356.30 บาท มีอัตราผลตอบแทนภายใน (IRR) อยู่ที่ร้อยละ 65 และมีระยะเวลาคืนทุนอยู่ที่ 1.82 ปี ซึ่งแสดงถึงความเป็นไปได้ในการลงทุนของธุรกิจแบรนด์กระเป๋า Alindaนอกจากนี้ยังมีการจัดทำแผนฉุกเฉินของธุรกิจเมื่อเกิดเหตุการณ์ที่ไม่คาดหวัง ทำให้การดำเนินงานไม่เป็นไปตามเป้าหมายของกลยุทธ์ที่วางไว้ รวมทั้งมีแผนการในอนาคตในการขยายธุรกิจ ซึ่งจะช่วยสร้างความได้เปรียบในความสามารถทางการแข่งขันอย่างยั่งยืน รวมทั้งการมุ่งเน้นความเป็นองค์กรที่มีความรับผิดชอบต่อสังคมและสิ่งแวดล้อม มีการดำเนินกิจการภายใต้หลักจริยธรรมที่ดี